钦定古今图书集成/方舆汇编/边裔典/第109卷 > 周
## 钦定古今图书集成/方舆汇编/边裔典/第109卷 > 周

周命南仲城朔方。

按《诗经小雅出车》篇：“王命南仲，往城于方。出车彭彭，
旗旐史央。天子命我，城彼朔方。赫赫南仲，𤞤狁于襄。”

〈朱注〉此劳《还率》之诗。程子曰：“城朔方而《𤞤狁》之难除。御戎狄之道，守备为本，不以攻战为先也。”

### 显王八年魏筑长城为北边防

按《史记周本纪》不载。　按《秦孝公本纪》：“秦孝公元年，
魏筑长城，自郑滨洛以北。”

显王十七年，魏筑长城塞固阳。

按《史记周本纪》不载。　“按《魏世家》”云云。

显王　　年，赵与燕始筑长城以备北方诸国
按《史记周本纪》不载。　按《匈奴传》，“赵武灵王变胡服，
习骑射，北破林胡、楼烦，筑长城，自代并阴山下至高
阙为塞。燕亦筑长城，自造阳至襄平置上谷、渔阳、右
北平、辽西、辽东郡。”

〈注〉正义曰：《括地志》云：“赵武灵王长城在朔州善阳县北。”案《水经》云：“百道长城北山上有长垣，若颓毁焉。公奚亘岭，东西无极。”盖赵灵王所筑也。

### 赧王 年秦始筑长城为北边防

按《史记周本纪》不载。　按《匈奴传》：“秦昭王时，宣太后
杀义渠戎王于甘泉，遂起兵伐残义渠。于是秦有陇
西、北地、上郡，筑长城以拒胡。”